Diari Oficial de la Generalitat Valenciana


Sumari del DOGV 3496, del 17-05-1999 (1999/3571)

ORDRE d'1 de març de 1999, de la Conselleria de Sanitat, per la qual es deleguen atribucions en matèria econòmica en el director general de Recursos Econòmics de la conselleria.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/3571


Data del document
:   01-03-1999

Organisme emissor
:   Conselleria de Sanitat

Tipus de document
:   Ordre

Descriptors 

:   * Conselleria Sanitat
    * economia
    * competència administrativa
    * delegació de poders

ORDRE d'1 de març de 1999, de la Conselleria de Sanitat, per la qual es deleguen atribucions en matèria econòmica en el director general de Recursos Econòmics de la conselleria. [1999/S3571]
  
L'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, estableix que en cada administració pública es podrà acordar la delegació de l'exercici de competències atribuïdes als seus òrgans administratius en altres òrgans quan la per raons d'índole tècnica, econòmica, social, jurídica o territorial siga convenient la delegació.
  
L'Ordre de 10 de març de 1997 de la Conselleria de Sanitat, per la qual es deleguen atribucions en matèria econòmica i pressupostària en diversos òrgans de la conselleria i de les institucions sanitàries dependents, publicada en el Diari Oficial de la Generalitat Valenciana núm. 2953, estableix el marc actual de delegacions per a cada un dels capítols de despesa. L'ordre no inclou la delegació de despeses relatives al capítol econòmic tercer dels Pressupostos de la Generalitat Valenciana i a hores d'ara és necessària per raons d'eficàcia administrativa i de procediment, en especial quant a la resolució i liquidació d'expedients de reclamació d'interessos de demora.
  
Per tot això,
  
ORDENE
  
Article 1
  
1. Les facultats referides a despeses del capítol III (despeses financeres) es deleguen en el director general de Recursos Econòmics de la Conselleria de Sanitat.
  
2. En la delegació de facultats regulades en aquest article es troben incloses totes les competències necessàries per a l'autorització, disposició, obligació i proposta de pagament de les despeses a què es refereixen, així com les corresponents als actes administratius que les generen.
  
Article 2
  
En les resolucions i actes que s'adopten en virtut del que preveu aquesta ordre, es farà constar expressament que es dicten fent ús de facultats delegades, i es consideraran a tots els efectes dictades per l'òrgan delegatori.
  
Article 3
  
Les delegacions de competències aprovades per mitjà d'aquesta ordre s'entenen sense perjudici de les facultats de l'òrgan delegatori per a advocar el coneixement i la resolució de tots els assumptes que considere oportuns, i també podrà revocar la delegació en qualsevol moment, d'acord amb el que estableix l'article 68.5 de la Llei de Govern Valencià.
  
Disposició addicional
  
La resolució d'expedients de reclamació d'interessos de demora, en aquells casos en què resulte denegatòria, es delega en els mateixos òrgans administratius que tenen competències delegades per a l'autorització del tipus de despeses que donaren origen a la reclamació en virtut de l'Ordre de 10 de març de 1997, de la Conselleria de Sanitat, per la qual es deleguen atribucions en matèria econòmica i pressupostària en diversos òrgans de la conselleria i de les institucions sanitàries dependents, publicada en el Diari Oficial de la Generalitat Valenciana número 2.953.
  
Disposició final
  
Aquesta ordre entrarà en vigor l'endemà de ser publicada en el Diari Oficial de la Generalitat Valenciana.
  
València, 1 de març de 1999
  
El conseller de Sanitat,